
I)  E 

CYNANCHE  TRACHEALE 


PROOEMIUM. 


HIC  morbus,  qui  apud  Scotos  vocatur 
Group ,  nomen  diversum  ab  omni  fere 
auctore  medico  accepit ;  tametsi  ineuntem 
aetatem  multo  saepius,  minime  tamen  eam  so¬ 
lam,  (quod  nonnulli  quidem  nec  parvi  nomi¬ 
nis  medici  sibimet  persuaserunt),  infestat ; 
juvenem  enim  viribus  fidentem  nonnunquam 
adoritur,  etiamque,  etsi  rarius,  labentis  aeta¬ 
tis  semitam  obsidet.  Non  desunt  multa  hu¬ 
jusmodi  exempla.  Caeteris  omissis,  sat  erit 
mortem  praeclari  Washington  memorare  j 

A  quem 

quem  virum  spe&atissimum,  nunquam  nimis 
plorandum,  hic  morbus  acerrimus,  jam  an¬ 
num  sexagesimum  nonum  aetatis  agentem, 
brevi  spatio  quatuor  et  viginti  horarum,  arte 
medica  nihil  valente,  e  vivis  eripuit.- — 

i(  Quis  desiderio  sit  pudor  aut  modus 
“  Tam  cari  capitis  ? 

“ - Cui  Pudor  et  justitiae  soror, 

**  Incorrupta,  Fides  nudaque  Veritas, 

“  Quando  ullum  inveniet  parem?” 

Horat. 

Quum  de  causis  nobiscum  reputamus,  quas 
hodie  morbum  npstrum  inducunt,  non  esse 
potest,  quin  credamus  eum  una  cum  causis 
suis,  temporibus  etiam  antiquissimis,  viguis¬ 
se  ;  igiturque  sententiis  eorum,  qui  originem 
ejus  recentiorem  esse  volunt,  minime  assen- 
tiri  possumus.  Est  autem  confitendum,  me¬ 
dicos  parum  ei  animum  intendisse,  neque  be¬ 
ne,  vel  naturam  ejus,  vel  curationem  prius  in-  . 
tellexisse,  quam  celeberrimus  Home,  tunc 
temporis  in  hac  alma  Academia  Profeflor,  in 
lucem  edidit,  is  An  inquiry  into  the  nature , 
u  cause>  and  jnethod  of  cure ,  cf  the  croupA 

Ex 

Ex  quo  tempore  quidem,  attentionem  me¬ 
dicorum  summo  jure  sibi  magis  vindica¬ 
vit.  Quanquam  enim  minime  saepe  occurrat, 
propter,  tamen,  hujus  morbi  violentiam,  atque 
eventum  haud  raro  subito  lethalem,  et  maxi¬ 
me,  propter  teneram  aetatem,  quam  saepius 
adoritur,  oportet  quemque  medicinae  studio 
incumbentem,  summam  ei  attentionem  con¬ 
ferre. 

Parum  inter  medicos  constat,  quem  locum 
hic  morbus  jure  in  nosologia  methodica  tene¬ 
re  debet.  Quidam  enim,  summa  vi,  eum  in¬ 
flammationem  ;  alii  eum  esse  morbum  spas¬ 
mum  habentem,  contendunt.  Cum  ad  cau¬ 
sam  proximam  ventum  est,  duas  esse  species 
hujus  morbi,  alteram,  scilicet,  inflammatio- 

V 

nem,  alteram  spasmum  habentem,  ostendere 
operam  dabimus.. 

Definitio  hujus  morbi  a  celeberrimo  Cul- 
i*enq  tradita,  ad  speciem,  de  qua  agitur,  no¬ 
bis  ostendendam,  sufficit :  “  Cynanche  (ira- 
"  chealis )  respiratione  difficili*  inspiratione 

“  strepente,, 

Si  strepente,  voce  rauca,  tussi  clangosa,  tumo- 
“  re  fere  nullo  in  faucibus  apparente,  deglu- 
“  titione  parum  difficili,  et  febre  synocha 

Infantes,  dum  adhuc  matrum  mammas  du¬ 
cunt,  nonnunquam  cynanche  tracheali  labo¬ 
rant,  etiamsi  quibusdam  persuasum  est,  hos  ei 
non  antea  obnoxios  esse,  quam  a  mammis  de¬ 
pulsi  fuerint.  Huic  morbo  infantes,  colorem 
nitidi,  habitum  pleni,  animum  gnavi,  et  pro 
aetate  vividi*  maxime  opportuni  sunt.  Unus¬ 
quisque  medicus,  hunc  morbum  in  locis  infe¬ 
rioribus,  humidis  et  paludosis,  multo  saepius 
accidere,  consentit.  Nihilo  tamen  secius  in 
omnibus  regionibus,  omni  tempestate  anni, 
aere  frigido  ac  humido,  praesertim  si  mutatio¬ 
nes  caloris  atque  frigoris  subitae  sint,  accidere 
potest. 

Quidam,  sine  justa  ratione  vero,  ut  nobis 
videtur,  hunc  esse  morbum  contagiosum  con¬ 
tendere.  De  hoc,  tamen,  sententiae  Michae- 

LIS 


*  Synop.  Nosolog.  Method.  ad  gen.  x. 

lis  potius  assentimus,  qui  ait,  “  Nam  si  hic 
“  vel  illic  exemplum  occurrat,  ubi  plures  in- 
“  fantes  eadem  in  domo,  angina  nostra  labo- 
“  rabant,  ex  altera  etiam  parte  multis  exem- 
“  piis  non  caremus,  ubi  infantes  sine  omni 
“  noxa,  eodem  in  hypocausto  cum  aegrotan- 
“  tibus  degebant,  et  ubi  imo  oscula  aegroto- 
“  rum  (quod  ipse  expertus  sum),  omni  peri- 
“  culo  carebant  Hinc  majore  fide  judica¬ 
re  licet,  etiamsi  plures  infantes  simul  eadeni 
in  domo  et  vicinitate  degentes  hoc  malo  affi¬ 
ciuntur,  hoc  ad  contagium  minime  attribuen¬ 
dum  esse  ;  ad  q nandam  autem  conditionem 
aeris  adhuc  incognitam,  atque  ad  similitudi- 

1 

nem  morum  ac  consuetudinis  eorum,  qui  alius 
alii  vicinus,  vel  multo  magis  eadem  in  domo 
vivunt.  Apud  vulgus  matres  cum  infanti¬ 
bus  innocuis  saepe  miserum  aegrotum  circum¬ 
fluunt,  ac  stulte  laborantem  commiserantur ; 

inde,  infantibus  suis  omnino  illaesis,  abeunt. 

/ 

De 


*  Michael.  De  Angin ,  Polypos,  p.  68» 

De  natura  ejus  liasreditaria  parum  certi 

\  I 

dicere  possumus ;  sed  hodie  plerique  medico¬ 
rum  in  hac  saltem  insula,  non  hereditariam 
esse  putant. 


\ 


SIGNA  MORBI. 

Cynanche  trachealis  minime  in  eodem 
modo  semper  invadit ;  species  autem  inflam¬ 
mationem  habens,  de  qua  praecipue  dicimus, 
plerumque  cum  languore  et  lassitudine,  qui¬ 
bus  accedunt  horror  calore  alternans,  sitis  at¬ 
que  alia  pyrexiae  signa,  incipit.  Nonnun- 
quam  etiam  per  aliquot  dies  ante  impetum 
mali,  tussis  brevis  et  sicca  infantem  vel  ho¬ 
minem  afficit,  et  aegrum  saepe  per  morbi  pro¬ 
gressum  infestare  persistit.  Infantes  fere 
semper  vigorem  ac  suam  ludi  cupiditatem  a- 
mittere  videntur ;  et,  malo  ingravescente, 
languidi,  pigri,  atque  morosi  fiunt.  Illi, 

haud 

haud  multo  post,  si  sermone  uti  valent,  plus 
minusve  de  quadam  in  aspera  arteria,  mo¬ 
lestia,  conqueruntur,  et  hac  explorata,  haud 
taro  contingit,  ut  pars  externa  et  anterior 
paululum  tumeat,  et  pressa  doleat.  Proclivi¬ 
tas  ad  somnum  magna  evadit.  Lingua  mu¬ 
co  albido  tegitur.  Facies  praeter  solitum  ru¬ 
bet  atque  tumet.  Nunc  temporis  sitis  major 
et  capitis  dolor  aegrum  vexant.  Febris  et 
signa  catarrhi,  cum  pulsu  arteriarum  fre- 
quente,  celeri,  duroque,  voce  rauca,  interdum 
stillicidio  narium,  tussi  brevi,  initio  semper 
sicca,  magis  magisque  urgent.  Faucibus  in- 
spedlis,  nihil,  quod  tantum  mali  excitet,  vi¬ 
detur  ;  parum  enim  a  statu  sano  differunt, 

nisi  fortasse  plus  justo  niteant  et  muco  tenaci 

/ 

obtegantur.  Nunc  quidem  signum  morbi 
peculiare  et  notatu  dignissimum  sese  osten¬ 
dit,  sonus  nimirum  argutus  atque  stridulus, 
qui  omni  fere  respiratione  audiri  potest,  prae¬ 
sertim  autem  inter  loquendum,  tussiendum, 
aut  vagiendum.  Hic  sonus  peculiaris  non 
inepte  simillimus  ei  ex  tubo  aeneo  exeunti, 
vel  galli  cantui  vel  catulorum  latratui,  habi¬ 


tus 

tus  est.  Difficillimum  quidem  est  verbis 
justam  ejus  notionem  habere ;  sed  ii  tamen, 
qui  semel  audiverint,  eum  facillime  recog¬ 
noscent.  Os  plerumque  saliva  tenacissima 
impletur,  et  interdum  materies  membranacea 
vel  purulenta,  vomitu,  tussive  rejicitur.  Spu¬ 
ta  nonnunquam  parca  vel  nulla  ;  somnus  bre¬ 
vis  ac  interruptus ;  in  quo  respiratio  multo 
difficilior,  quam  in  statu  vigili.  Pedes  ma¬ 
nusque  saepe  tument ;  fauces  externas  rarius 
rubore  vel  tumore  afficiuntur  ;  neque  inflam¬ 
matio  in  internis  quidem  partibus  semper 
manifesta.  Appetitus  cibi  pene  nullus ;  de¬ 
vorandi  facultas,  tamen,  plerumque  parum 
impeditur.  Cutis  per  omne  morbi  spatium 
fere  semper  calida  atque  persicca.  Urina 
rubrior  et  parca  ;  sub  finem  tamen  morbi, 
sedimentum  subalbidum  deponit.  Sanguis 

j 

missus,  et  jam  concretus,  seque  superficiem 

i  - 

coriaceam  ac  in  aliis  morbis  inflammationem 
habentibus  plerumque  ostendit.  ,  Sensus  om¬ 
nino  illaesi  ad  mortem  usque  remanent,  vel 
instante  morte,  ut  quidam  putant,  praeter  na¬ 
turam  acuti  evadunt.  iEger,  signis  supra- 

didis, 

didlis,  et  praecipue  spirandi  difficultate  ac 
suffocationis  sensu,  e  vita  haud  raro  subito  dis¬ 
cedit.  a  Alii  magis  lento  mortis  genere,  auc» 
66  ta  ac  increscente  semper  respirationis  dif- 
u  ficultate,  cessante  denique  tussi,  pulsu  in» 
“  termittente  ac  tremulo  facio,  pereunt  ;  ra- 

rius  tamen  lentum  tale  mortis  genus  ob- 
“  servatur*.” 

Hic  morbus  nunc  serius,  nunc  citius  finem 
attingit ;  nonnunquam  etiam  horis  septem  f, 
ut  homini  adulta  aetate  accidit,  saepius  tamen 
secundo,  tertio  vel  quarto  die,  mortem  adfert, 
Halenius  quidem  de  infante,  qui  hoc  morbo 
confedtus  est  die  decimo  odlavo,  mentionem 
facit.  Hoc  vero  inusitatius  est.  Observa¬ 
tum  est,  infantes,  qui  semel  Cynanche  Tra¬ 
cheali  laboraverunt,  ei  multo  opportuniores 
evadere,  omni  autem  impetu,  mox  praegresso* 
leniore ;  et,  quos  prima  aetate  infestaverit* 
hos,  prae  aliis,  adultos  vexari  solere. 

E  CA- 


*  Michaelis  de  Cynanche  Polyposa, 
f  Praeledh  Do£toris  Hamiltox. 

CADAVERIS  INCISIO. 


Qui£  suffocati,  eadem  fere  Cynanche  Tra¬ 
cheali  extin&i  ostendunt ;  nam  facies  his  pa¬ 
riter  ac  illis  tumescit  et  livescit,  oculique 
prominent  ac  sanguine  turgent.  Membra¬ 
nam  asperae  arteriae  intimam,  cadavere  inciso, 
signa  inflammationis  indubia  exhibere,  mi¬ 
nime  perpetuum  est ;  plerumque  tamen  cla¬ 
re  inflammatur,  et  tunc,  ut  aliis  partibus  in¬ 
flammatis  accidere  solet,  haud  raro  lamina 
materiei  pulposce  subflavae  investitur.  Ratio 
longitudinis  crassitieique  hujus  membranae, 
aliis  exemplis,  alia  est ;  modo  enim  longitu¬ 
dine  pollicem,  vel  crassitie  chartam  scripto¬ 
riam,  vix  superat  ;  modo  adeo  longa  est,  ut 
a  summa  larynge,  in  ramulos  bronchiorum 
ultimos  descendat,  et  tantae  crassitudinis,  ut 
totam  pene  laryngem  obturet.'  Hanc  mem¬ 
branam  praeter  naturam  inter  et  tunicam  as¬ 
perae  arteriae  internam,  nulla  firma  adhaesio, 
materie  puriformi  interposita,  intercedit,  et 

igitur  facile  separari  potest.  Aspera  arteria, 
ej usque  ramuli,  saepe  quoque  naturae  spumo¬ 
sae  mucosae,  vel  puriformis,  magna  copia  in¬ 
farciuntur. 


\ 

CAUSiE  REMOT/E. 

' 

Ab  historia  morbi  jam  tradita  plane  con¬ 
stat,  quodcunque  organa  respirationis  irritet 
atque  infirmet,  id  plus  solito  humorum  impe¬ 
tui  ad  asperam  arteriam  ramulosque  bron¬ 
chiorum  favere  ;  et  corpus  ad  nostrum  mor¬ 
bum  idoneum  reddere.  Hinc  haud  raro  eos 
infestat,  qui  mox  antea  affectionibus  ca- 
tarrhalibus,  veluti,  rubeola,  pertussi,  caeteris- 
que  laborassent.  iEtas  infantilis  etiam  huic 
morbo  corpus  admodum  opportunum  reddit ; 
neque  est  ratio  hujus  rei  difficilis  intelleCtu, 
cum  pro  certo  habemus,  corpora  infantum 
multo  magis  irritabilia,  quam  adultorum 
esse  j  unde  necesse  est,  ut  causas  eaedem  cor¬ 
poribus 

poribus  infantum  ac  adultorum  admotae,  ef¬ 
ferius  in  illis,  multo  graviores,  quam  in  his 

f 

edant.  Aer  humidus  quoque  ad  cynanchen 
trachealem  proclivitatem  dat ;  nam  saepius 
in  locis  paludosis  apparet,-  et  iisdem  jam  ex¬ 
siccatis  multo  rarius  occurrit.  Qui  semel 

A.  '  „  '  -  . 

bisve  morbo  laboraverint,  eum  iterum  faci¬ 
lius  contrahunt.  Supra  diximus,  infantes 
pleno  corpore  huic  morbo  praecipue  obnoxios 
esse  ;  hic  igitur  status,  inter  causas  praedis- 
ponentes  haud  inepte  recenseri  potest.  Fri¬ 
gus,  demum,  humore  conjun&um,  caeteris 
jam  d ictis  annumerandum  est;" hoc  tamen 

'  i  -  *,  ,  *  *  ,  * 

fere  semper  pro  causa  excitante  quoque  ha¬ 
betur  :  Sed  quomodo  nunc  catarrhum  solum, 
nunc  cynanchen  tonsillarem,  et  nunc  cynan¬ 
chen  trachealem  gignit,  adhuc  in  tenebris  in¬ 
volvitur  ;  et,  ni  fallimur,  semper  ibi  erit  ad 
'.tempus  usque,  quo  effe&us  rerum  externarum 
in  fibras  animalium  viventes  penitus  noveri¬ 
mus.  Exercitatio  quoque  totius  corporis,  sed 
partium  praecipue  respirationi  inservientium^ 
morbum  nostrum  excitare  potest. 


CAUSA 

CAUSA  PROXIMA. 

Jam  satis  inter  medicos  convenit,  cognitio¬ 
nem  et  naturae  et  causae  morbi,  ad  consilia 
medendi  statuenda,  omnino  necessariam  esse, 
et  quasi  curationis  principium ;  his  enim  la« 
tentibus,  remedia  cum  dubio  jubemus,  quo¬ 
rum  effe&us  magis  a  casu  quam  ratipne  pen~ 
debit. 

Sententiae  medicorum  de  causa  proxima 
cynanches  trachealis  hactenus  prolatae,  admo¬ 
dum  variae  sunt :  Alii  enim  contendunt, 
membranam  praeter  naturam,  albam,  visci- 
dam,  crassam,  quae  partem  interiorem  asperae 
arteriae  occupat,  esse  in  causa  proxima  morbi 
de  quo  agitur  ;  alii  contra,  inflammationem 
membranae  mucosae  laryngis  asperaeque  arte¬ 
riae,  hunc  morbum  facere  voluerunt ;  denique 
haud  paucis,  spasmus  vel  distentio  harum 

partium* 

partium,  ut  causa  morbi  proxima  multo  ma¬ 
gis  placuit. 

Quarum  opinionum  primas  nequaquam  as- 
sentire  possumus,  propterea  quod,  illa  praeter 
naturam  membrana  non  semper  existit,  et  ubi 
adest,  pro  effectu  potius  quam  morbi  causa  ha¬ 
benda  est.  Reliquae  opiniones,  ut  quse,  duas 
species  morbi,  alteram  inflammationem  nimi¬ 
rum,  alteram  spasmum  habentem,  dignoscant, 
satis  ad  verum  fortasse  spedent.  Cum  enim 
reputamus  signa,  quibus,  species  haec  de  qua 
tradatur,  insignitur,  plerumque  talia  esse, 
qualia  etiam  in  aliis  inflammationis  morbis 
accidunt,  et  in  corpore  adionem  vasorum  auc¬ 
tam  indicant ;  pulsum,  scilicet,  durum  et  ce¬ 
lerem,  febrem  synocham,  sanguinem  super¬ 
ficie  coriacea  obdudum,  et  lympham,  quas  fa¬ 
cile  concrescit,  haud  raro,  sub  finem  hujus 
morbi,  ex  partibus  inflammatis  effusam,  et 
maxime  inflammationem  ipsam  saepe  mani¬ 
festam  :  Porro,  cum  causas  remotas,  quae  hunc 
morbum  incitant,  reputamus,  tales  esse,  qua- 
Jcs  in  aliis  partibus  corporis  inflammationem 

gignunt  $ 


I 

gignunt ;  et  remedia  praecipue  in  hoc  lau¬ 
data,  eadem  esse,  quae  maximo  auxilio  aliis 
inflammationibus  sunt  ;  licet  nobis,  summa 
cum  verisimilitudine,  celeberrimo  Culleng 
assentire,  causam  proximam  existimando  in¬ 
flammationem  membranae  mucosae  laryngis  ac 
asperae  arteriae  esse. 

Credere  etiam  spasmum  hac  specie  saepe 
esse  conjumffum,  haud  absurdum  est ;  aliter 
enim  causam  suffocationis  subitae,  quae  haud 
raro  mortem  repentinam  adfert,  non  bene  ex¬ 
plicare  possumus ;  lympha  in  asperam  arte« 

riam  fusa  et  in  speciem  membranae  versa,  ra- 

/ 

ro  per  se  respirationem  penitus  prohibere  va¬ 
lente.  Hoc  concesso,  nihilominus,  cum  Ru- 
shio  alteram  esse  speciem,  quae  jure  spasmo - 
dica  appellata  est,  opinamur.  Dodlor  Mil- 
lar  hanc  speciem  ita  accurate  descripsit,  ut 
non  alienum  videatur,  verba  ejus  proferre  : 
“  Children  (inquit)  at  play  were  sometimes 
“  seized  with  it,  but  it  generally  came  on  at 
“  night,  A  child  who  went  to  bed  in  perfe^ 
u  health,  waked  an  hour  or  two  afterwards 

€C  in 

u.  in  a  fright,  with  his  face  much  flufhed,  bt 
66  sometimes  of  a  livid  colour ;  incapable  of 
u  describing  what  he  felt ;  breathing  with 
H  much  labour,  and  with  a  convulsive  mo~ 
u  tion  in  the  belly ;  the  returns  of  inspiration 
S6  and  expiration  quickly  succeeded  each  o- 
“  ther  in  that  particular  sonorous  manner* 
“  which  is  often  observed  in  hysteric  paro- 
H  xysms.  The  child’s  terror  sometimes  aug- 
"  mented  the  disorder.  He  clung  to  the 
tc  nurse,  and  if  he  was  not  speedily  relieved 
“  by  coughing,  belching,  sneezing,  vomiting 
u  or  purging,  the  suffocation  increased,  and 
a  he  died  in  the  paroxysm 

* 

Hanc  esse  speciem  spasmodicam,  et  inflam¬ 
matione  omnino  vacuam,  ex  sequentibus  con¬ 
jicere  adducimur  ;  propterea  quod,  subito  in¬ 
vadit,  ne  ullis  levissimis  quidem  signis  ad¬ 
versae  valetudinis  praegressis  ;  tum  saepe  per 
horas  aliquot,  et,  haud  raro,  per  dies  integros, 

signa 


•  Vide  Rush,  Me  dic  ai  Inquiries ,  p.  175* 

signa  morbi,  nullo  ex  aspera  arteria  profluvio 
comitante,  omnino  intermittunt  ;  tum,  quod 
aspera  arteria  in  nonnullis  infantibus  cynan¬ 
che  tracheali  confedtis,  per  scalpellum  explo¬ 
rata,  nulla  indicia  vel  inflammationis  vel  lym¬ 
phae  effusae  obtulit ;  denique,  quod  huic  mor¬ 
bo  optime  remediis  stimulantibus  et  antispas- 
modicis,  et  praecipue,  tepidario,  obviam  itur. 
Porro  autem,  dignum  memoratu  videtur,  ali¬ 
quid  mali  evidentis,  veluti,  segnitiem,  lassitu¬ 
dinem,  atque  indicia  nonnulla  catarrhi  et  py- 
rexiae,  alteram  speciem,  nimirum,  quae- in¬ 
flammationem  habeat,  plerumque  antecedere; 

* 

et  eam  praeterea,  sine  ulla  remissione  mani¬ 
festa  gradatim  per  aliquot  dies  increscere,  et 
remediis  antispasrnodicis  non  concedere.  Hinc 
alteram  ab  altera  specie  longe  distare,  bene 
perspicuum  est. 


C 


DIA- 

DIAGNOSIS. 


In  hoc,  ut  in  plerisque  morborum,  nullum 
est  signum  quod  per  se,  vel  morbum,  vel  spe¬ 
ciem  morbi,  semper  sine  dubio  significat.  Non 
igitur  est  medici,  hunc  vel  illum  morbum 
non  adesse,  temere  concludere,  quia  unum  vel 
alterum  signum  deest :  omnibus  autem  simul 
conjunCtis,  animum  intendere  debet.  Hoc 
modo,  non  difficillimum  erit,  hunc  ab  omni 
alio  morbo  distinguere. 

Morbi,  quibuscum  nostra  species  cynanches 
trachealis  commisceri  potest,  sunt,  species  ejus 
spasmodica,  cynanche  tonsillaris,  cynanche 
maligna,  catarrhus,  pertussis,  pneumonia,  asth¬ 
ma,  et  obstructiones  asperse  arteriae. 

Cum  causam  proximam  traCtabamus,  dis- 
tinCtionem,  quae  inter  species  cynanches  tra¬ 
chealis  duas  intercedat,  plene  memoravimus ; 

itaque^ 

itaque,  quae  supra  di&a  sunt,  hic  repetere  non 
epus  est0 

In  cynanche  tonsillari  devorandi  facultas* 
multo  difficilior,  respiratio  minus  laesa,  ton¬ 
sillaeque  magis  rubent,  tument  atque  dolent  : 
in  nostro  autem  morbo  respiratio  admodum 
difficilis  ;  devorandi  facultas  omnino  fere  il¬ 
laesa  manet ;  tonsillae  vix  aut  ne  vix  quidem 
tumore  vel  dolore  afficiuntur,  et  vox  stridula 
fere  semper  adest  :  hinc  plerumque  satis  fa¬ 
cile  erit,  hos  inter  morbos  dignoscere. 

In  cynanche  maligna  glandulae  circa  fauces 
tument,  et  humor  acris  e  naribus  stillat,  spi¬ 
ritus  foetet,  crustae  vel  aphthae  in  ore  appa¬ 
rent,  eruptio  fere  die  secundo  super  cutem  se- 
se  ostendit,  urgetque  summa  debilitas.  E 
contagio  oritur.  Hic  vero  morbus,  glandulis 
tumidis,  humore  acri,  spiritu  foetido,  crustis 
vel  aphthis,  et  cutis  eruptione,  caret  ;  neque 
debilitate  tam  magna  comitatur,  neque  un¬ 
quam  e  contagio  oritur.  Sunt  quidem  signa 
nonnulla,  quae  morbo  utrique  communia  exis- 

tunt, 

tunt,  dolor,  nimirum,  capitis  et  colli,  nausea* 
•vomitus,  fauces  plus  minusve  rubrae  ac  tumi¬ 
dae,  oculi  subrubri.  Sedes  vero  doloris  in 
gutture  cum  sono  peculiari  stridhlo,  aliisque 
signis  antea  memoratis,  praeter  dubium,  nos¬ 
trum  ab  illo  morbo  distinguit. 

Signa  plurima  aeque  catarrho  atque  cynan¬ 
che  tracheali  propria  sunt ;  quo  fit  alterum  ab 
altero,  initio  saltem,  difficillime  dignosci  pos¬ 
se.  Morbus  autem  noster  brevi  cempore  op¬ 
pressionem  magnam,  et  sensum  angustiae  vel 
suffocationis  gravem  inducit,  et  plerumque 
sono  stridulo  stipatur  ;  in  catarrho,  contra, 
haec  signa  multo  mitiora  sunt  et  lentius  pro¬ 
grediuntur  \  neque  sonus  stridulus  adest. 

\ 

Pertussis  tardius  obrepit,  dolore  et  tumore 
asperae  arteriae  omnino  caret ;  respiratio  fere 
nunquam  difficilis  ;  tussis  multo  gravior,  in¬ 
tervallis  recurrit,  et  multo  saepius  muci  te¬ 
nacis  excreatione  vel  vomitu  cessat.  Sonus 
huic  morbo  peculiaris  a  spiritu  subito  et  vio¬ 
lenter  in  pulmones  hausto,  aere  ex  his  inter 

tussiendum 

tussiendum  fere  omnino  expulso,  pendere  vi¬ 
detur ;  neque  audiri  potest,  nisi  in  spiritum 
fortiter  trahendo,  quod  tussiendi  impetum  sta- 
tim  sequitur  ;  et  igitur  hunc  ab  illo,  qui  cy¬ 
nanche  tracheali  perpetuo  fere  adest,  separare 
haud  difficile  est. 

In  pneumonia  est  dolor  lateris  vel  partis  cu- 
jusdam  thoracis,  spiritu  plene  indu&o,  mul¬ 
tum  au&us.  Pulsus  etiam  plenus,  validus  at¬ 
que  durus  est.  Ille  adultos  saepius  arripit. 
Cvnanche  trachealis  autem  non  in  thorace, 
sed  in  aspera  arteria,  sedem  suam  tenet  \  do¬ 
lor  est  mitior,  sensus  suffocationis  major  ;  so¬ 
nus  stridulus  plerumque  adest,  pulsus  saepius 
non  tam  plenus,  validus  et  durus.  Hic  ple¬ 
rumque  infantes  vel  juvenes  infestat. 

Asthma  raro  impuberes  invadit,  et  acces¬ 
sionibus  praecipue  inter  no6lem  grassatur  ; 
sensus  angustiae  in  pectore  magis  urget.  Cy¬ 
nanche  trachealis  autem  impuberes  saepius 
vexat,  neque  sub  accessionibus  certo  tempore 
recurrit,  neque  ita  tarde  progreditur,  neque 


m 

in  thorace  angustiae  sensum,  sed  maxime  iri 
aspera  arteria,  aegro  excitat. 

ObstruHiones  asperat  arteriae,  magna  ex 
parte,  vel  a  tumoribus  eam  comprimentibus, 
vel  extraneis  in  eam  illapsis,  vel  in  oesophago 
haerentibus,  oriri  possunt.  Signa  harum  ab 
iis  cynanches  trachealis  propriis,  plerumque 
satis  facile  dignosci  queant ;  tumores  enim 

paulatim  increscunt,  extranea  in  asperam  ar- 

* 

teriam  illapsa  tussim  continuam  provocant  et 
in  oesophago  inhaerentia  aegroto  sensum  dolo¬ 
ris  movent,  devorandi  facultatem  impediunt 
vel  omnino  obstruunt. 


PROGNOSIS. 

* 


Natura  morbi  hujus  mortifera,  et  teneri 
aetate,  quam  plerumque  adoritur,  et  cito  ejus 
exitu,  acri  judicio,  perpensis,  nimis  perspL 


cuum 

cuum  est,  nos  cautissime,  de  eventu  praedi¬ 
cere  oportere.  At,  si  morbus  quadraginta  ho¬ 
ras  vel  amplius  antea  perstiteret,  quam  auxi¬ 
lium  petatur ;  si  spiritus  difficilis  magis  ma¬ 
gisque  urget,  et  vox  stridula  perpetuo  adest ; 
si  pulsus  fit  debilis  ac  valde  frequens,  et  febris 
atque  tussis  sicca,  crebra,  maxime  aegrotum 
vexant ;  si  facies  rubra,  tumida  et  pene  livi¬ 
da  fit  ;  si  angor  magnus  et  inquietudo  moles¬ 
tissima  adsunt,  maximum  periculum  aegro 
imminet.  Contra,  autem,  ubi  auxilium,  sub 
morbi  initio,  tempestive  petitur,  ubi  spiritus 
neque  laboriosus,  neque  citissimus  ;  et  pulsus 
etiamsi  frequens,  plenusque,  mollis,  tamen  et 
aequalis  ;  ubi  respiratio  parum  stridula,  nisi 
inter  tussiendum  vel  vagiendum  ;  ubi  febris 
lenis,  tussis  humida  ;  et  ubi  materiae  tenacis 
albae  frusta,  membranae  simillima,  vel  pus 
excreatur  ;  ubi  signa  morbi  nunc  intenduntur, 
nunc  se  remittunt ;  fortasse  exitum  futurum 
esse  faustum  praedicere  liceat. 


RATIO 

RATIO  MEDENDI. 

In  cynanche  tracheali  multa  medicamenta* 
diversis  temporibus  adhibita  sunt,  plerumque 
autem  misero  parum  auxilii  attulerunt.  Tem¬ 
poribus  vero  recentioribus,  medici  ex  cadave¬ 
ribus  incisis  et  experientia,  scientiam  hujus 
morbi  haud  mediocrem  adepti,  hos  eo  labo¬ 
rantes  ad  bonam  valetudinem  multo  saepius 
restituunt.  Ratio  medendi  in  haec  consilia 
resolvi  potest : 

Primo ,  Inflammationem  asperae  arteriae, 
et  simul  febrem  eam  comitantem  summo  ve¬ 
re  ;  et  inde  formationem  membranae  morbidae 
prohibere.  Secundo ,  Distentionem  vel  spas¬ 
mum  resolvere,  et  eo  modo  aegroto  a  suffoca¬ 
tione  praecavere. 

Haec  duo  consilia,  quippe  quae  iisdem  fere 
artibus  efficiuntur,  hic  simul  tra&ari  possunt. 

Huic, 


V 

Huic,  sicut  omnibus  morbis  inflammatio¬ 
nem  habentibus,  sanguinis  detractio  maximo 
est  usui ;  violentias  autem  signorum,  pulsui, 
astati,  et  corporis  habitui,  aptanda  Sanguis 
primo  e  vena  incisa,  si  fieri  potest,  semper  eli¬ 
ciendus  est ;  et  deinde,  si  usus  postulat,  e  lo¬ 
co,  quam  proxime  ad  morbi  sedem,  vel  per 
cucurbitulam  cruentam,  vel  per  hirudines  f. 
Saepe  autem  in  infantibus  venam  incidendi 
copia  non  datur,  et  igitur  ad  cucurbitulam  vel 
hirudines,  quam  proxime  ad  asperam  arteriam 

D  admotas, 


*  “  Si  vires  patiuntur,  sanguis  mittendus  est  *,iJ 
(et  paulo  post),  u  cucurbitula  redie  sub  mento,  et 
“  circa  fauces  admovetur;  ut, id,  quod  strangulat, 
<s  evocet.’" — -Celsus,  lib.  iv.  cap.  iv. 

■f  “  Bleeding  (inquit  audior  celeberrimus)  ap~ 
u  pears  to  have  been  attended  with  immediate  good 
<c  effedls,  and  to  be  a  powerful  remedj  in  tliis  situa- 
“  tion.  7dhis  ougbt  to  be  done  expeditiously  and 
6t  plentifully,  wbile  the  pulse  will  allow  it.  It  is 
4£  best  to  take  blood  at  first  with  the  lancet,  so  that 
“  a  sufficient  quantity  may  soon  be  drawn  off ;  and 
se  afterwards  by  leeclies,  applied  to  the  upper  and 
(i  fore  part  of  the  throat.”— Home  cn  the  Group . 

admotas,  statim  decurrendum  est ;  et  postea 
fluxus  sanguinis  aqua  tepida  promovendus. 

\ 

Medicamenta  vomitoria,  morbo  ingruente, 
administrata,  vires  morbi  persaepe  fregerant ; 
et  interdum  etiam  progressum  ejus  prorsus 
prohibuerunt :  Sed  saepissime  ad  hoc  consi¬ 
lium  efficiendum  nimis  sero  adhibentur. .  Ni¬ 
hilominus  haec  ad  materiem  in  asperam,  arte¬ 
riam  effusam  ejiciendam,  summis  laudibus 
jure  elata  sunt ;  quae  materia,  cum  ibi  rema¬ 
net,  cito  firmitatem  membranae  sibi  sumit ; 
et  quae,  nisi  ejedta,  magis  magisque  accrescit, 
et  brevi,  haud  raro,  aegrum  suffocat.  Tartris 
antimonii,  ita  administratus  ut  vomitionem 
plenam  moveat,  efficacissimus  ad  hoc  consi¬ 
lium  explendum  compertus  est.  Nonnun- 
quam  vero  fit  ventriculum  quodammodo  tor¬ 
pere,  igiturque  vomitum  movere  difficillimum 
est  ;  in  exemplo  hujusmodi,  quod  Do&pri 
Ferri ar  occurrit,  sulphas  cupri  successu  ex¬ 
optato  adhibitus  est.  Vomitoria  quidem  me¬ 
dicamenta  non  solum  ventriculum,  verum 
etiam  aliquatenus  laryngem,  per  oesophagum 

afficiunt : 

afficiunt ;  hinc  portiones  haud  ita  parva?  muci 
spissi,  simul  cum  rebus  quas  stomachus  con¬ 
tinet,  ejiciuntur.  Hanc  ejectionem  materiae 
mucosae  signorum  allevatio  insignis  gravissi¬ 
morum,  anxietatis  scilicet  magnas,  difficultatis¬ 
que  spirandi,  semper  subsequitur. 

Polygala  Senega  ob  effedhis  in  hoc  morbo 
a  Joanne  Archer,  M.  D.  Hartford  in  pro¬ 
vincia  Maryland ,  summe  laudatur,  ut  ex  lit¬ 
teris  *  ejus  ad  Professorem  Bartqn  Pennsyl- 

vaniae, 


*  Hae  litterae  aliquid  utilitatis  quod  ad  curatio¬ 
nem  cynanches  trachealis  continere  videntur;  ided- 
que  hic  locum  dedimus. 

44  I  have  in  a  great  many  instances  (inquit)  found 
44  a  decodtion  of  the  seneka  the  most  powerful  me- 
44  dicine  in  the  cure  of  this  disease,  and  I  am  happy 
44  to  teli  you  that  I  believe  it  may  be  depended  on» 
44  I  make  a  strong  decodtion  of  the  root  in  the  fol- 
44  lowing  manner,  viz.  Half  an  ounce  of  the  seneka 
44  in  coarse  powder  is  boiled  in  eight  ounces  of  wa- 
44  ter  down  to  four.  Of  this  I  give  a  tea-spoonful 
44  every  half  hour,  or  hour,  as  the  urgency  of  the 
44  symptoms  may  require  *,  and  at  intervals  a  few 
44  drops  to  keep  up  the  stimulus,  until  it  either  adts 


I 

vanicE,  quarum  exemplum  infra  transcripsi¬ 
mus,  missis  apparet ;  atque  haud  immerito, 
cum  ne  ullum  quidem  medicamentum  fortas¬ 
se  exscreationem  promovendi  majore  vi  gau¬ 
det,  i  deoque  ad  aliorum  hujusmodi  medica¬ 
mentorum  vicem  implendam  aptissimum  vi¬ 
detur.  Neque  veri  absimile  est,  fluxum  sali¬ 
vas 


4!  as  an  emetic  or  cathartic.  I  then  repeat  it  in 
44  s  maller  qn  an  tities,  so  as  to  preserve  the  stimulus 
l°  of  the  seneka  constantlj  in  the  mouth  and  throat. 
44  If  the  disease  be  more  advanced,  and  the  breath- 
44  ing  more  difficult, .  with  a  peculiar  harsh  shriil 
64  sound,  like  air  forciblj  drawn  through  asmall  ap- 
44  perture,  attended  with  a  retra&ion  of  the  upper 
44  part  of  the  abdomen  under  the  cartilages  of  the 
44  ribs;  I  then  give  calomel  freely  and  frequently, 
44  and  rub  mercurial  ointment  on  the  throat  and  con- 
44  tiguous  parts,  so  as  to  afie£t  the  glands  of  the 
44  throat  and  mouth  as  quickly  as  possible.  This  I 
44  do  that  the  mercury  may  co-operate  with  the  ac- 
44  tion  or  stimulus  of  the  seneka,  and  thereby  hasten 
44  the  separation  of  the  membranous  substance 
44  formed  in  the  trachea.  In  this  method  I  have 
44  succeeded  in  the  cure  of  croup,  evcn  beyond  my 
“  most  sanguine  expe£lations.” 

vae  copiosiorem  acrimonia  ejus  excitari ;  hoc 
modo  igitur,  fluida  ab  aspera  arteria  glandu¬ 
las  salivae  versus  derivari,  inflammationem 
solvi,  et  formationem  membranas  impediri 
posse. 

Si  morbus  adhuc  aegrotum  vexare  perseve¬ 
rat,  neeesse  est,  ut  alia  remedia  mox  memo¬ 
randa  vomitioni  succedant. 

Emplastra  meloes  vesicatorii  gutturi  ex¬ 
trinsecus  admota  post  sanguinis  detradlionem, 
ad  morbum  levandum,  vel  etiam  submoven¬ 
dum,  utilissima  sunt  reperta. 

Remedia  laxantia  redle  adhibita,  aegro  baud 
parum  commodi  adferunt.  Si  medicamenta 
hujusmodi,  justa  quantitate,  in  ventriculum 
demitti  non  possunt,  alvus  lotionibus  per  a- 
xmm  infusis  ducenda  est.  Submurias  hydrar- 
gyri,  omnium  horum  medicamentorum  effica- 
cissimum  videtur.  Rush  jamdiu  sibi  persua¬ 


sum 

sum  habuit,  hoc  medicamentum  solum  saepis¬ 
sime  ad  morbum  sanandum  valere 

i  «  ■*  *  ,  , 

De  hujus  efFedibus  multum  dubii  inter  me¬ 
dicos  :  Alii  enim  usum  ejus  laudibus  haud 
parvis  extulerunt ;  alii  contenderunt  vim 
supra  alia  remedia  ejusmodi  non  esse  perspi¬ 
cuam.  Experientia  multa,  tamen,  nuperri¬ 
me  repertum  est,  submuriatem  hydrargyri 
longe  omnia  alia  classis  hujus  medicamenta 
superare.  Medicus  j*  haud  parvi  nominis 
prseledionibus  suis  publice  docet,  se  hoc  re¬ 
medio  confisum,  curationem  efficere  posse  ; 
nisi  labra  fada  fuerint  livida,  et  aeger  in  ar¬ 
ticulo 


*  “  Our  principal  dependence,”  inquit,  u  should 
(e  be  placed  upon  this  last  medicine  (calomel).  A 
“  large  dose  of  it  sliould  be  given  as  soon  as  the 
<c  disease  discovers  itself,  and  smaller  doses  given 
66  every  day  while  any  of  its  symptoms  continue. 
66  The  bark  is  scarcely  a  more  certain  remedy  for 
u  intermittents,  than  calomel,  when  thus  admini- 

stered,  is  in  this  species  of  cynanche.” — 

* 

KusiPs’  Medical  Inquiries . 
f  Do&or  Hamilton,  Art.  Obstet.  Prof. 

ticulo  mortis  versetur,  antequam  auxilium 
petatur.  Hujus  medicamenti  granum  unum, 
vel  duo,  vel  etiam  amplius,  omni  hora  vel  se¬ 
mihora,  secundum  morbi  violentiam  et  aegri 
aetatem,  adhiberi  debent,  ad  id  temporis  us¬ 
que,  quo  malum  inclinari  incipiat.  Quum 
primum  vires  morbi  domuerit,  et  copia  mi¬ 
nore  et  intervallis  longioribus  adhibendum 
est.  Magna  vis  foedae,  subviridis,  limosae 
materiae  plerumque  dejicitur,  et  brevi  post 
aeger  incipit  melius  se  habere.  Uni  aegro, 
quinque  annos  nato,  submuriatis  hydrargyri 
grana  septem  et  viginti,  spatio  quatuor  et  vi- 
ginti  horarum ;  alteri  menses  septem  nato, 
spatio  trium  dierum,  grana  o&oginta  quatuor  ; 
alteri  annos  duos  nato,  horis  duodecim,  grana 
triginta  sex  ;  alteri,  menses  quinque  nato, 
horis  quatuor  et  viginti,  grana  triginta  duo  ; 
alteri  annos  tres  nato,  tribus  diebus,  grana 
centum  et  triginta  tria,  maximo  cum  frudn 
in  nostro  morbo  sanando  adhibita  sunt. 

Regimen  antiphlogisticum,  et  aer  quoque 
cubiculi  egelidus,  et  remedia  etiam  ad  hali¬ 


tum 

tum  cutis  promovendum,  omnino  necessaria 
videntur. 

v  1  •  "tt.  '  Ji  *%' 

Ad  speciem  spasmum  habentem  solvendam, 
remedia  antispasmodica  adhibenda  sunt ;  sic- 
uti,  tepidarium ;  vel  inhalare  vapores  aquas 

/  >74 

tepidae  solius,  vel  cum  vaporibus  aetheris  sul- 
phurici,  vel  camphorae,  commistae  ;  opium  ; 
assafoetida» 

